เด็กปชป.โต้ เต้น ป้อง ชวน ปมแก้รธน.เหน็บ ไปตามนายเก่ามารับโทษดีกว่า
เด็ก ปชป.โต้ เต้น ป้อง ชวน ปมแก้ รธน. ยัน รักษาสัจจะ ไม่โกงกิน และไม่ทุจริตแบบเจ้านายเก่านายณัฐวุฒิ ไล่ไปหาทางตามให้มารับโทษตามกระบวนการยุติธรรมจะดีกว่าวันที่ 6 ม.ค. นายชัยชนะ เดชเดโช ส.ส.นครศรีธรรมราช พรรคประชาธิปัตย์ กล่าวถึงกรณี นายณัฐวุฒิ ใสยเกื้อ แกนนำคนเสื้อแดง ระบุพาดพิง นายชวน หลีกภัย ประธานสภาผู้แทนราษฎร ที่เสนอการแก้ไขรัฐธรรมนูญถึง 6 ตำแหน่ง ผบ.เหล่าทัพในเชิงเปรียบว่า เป็นปัญหาแค่ระดับจักรยาน ทั้งที่รัฐธรรมนูญนี้มีปัญหาใหญ่เป็นรถพ่วง 24 ล้อ เพราะสืบทอดอำนาจ คสช. แต่ไม่กล้าพูด เพราะ พรรคประชาธิปัตย์ร่วมรัฐบาลนี้ ว่า ตนขอเรียนข้อเท็จจริงให้นายณัฐวุฒิ ทราบอย่างนี้ อดีตนายกฯ ชวน หลีกภัย และพรรคประชาธิปัตย์ ประกาศมาตั้งแต่เริ่มต้นว่าไม่รับร่างรัฐธรรมนูญฉบับนี้ ที่สำคัญรัฐธรรมนูญฉบับนี้มีจุดบกพร่องหลายๆ อย่าง เช่น ที่มาของวุฒิสมาชิก การคิดคะแนนแบบระบบบัญชีรายชื่อ การทำงบประมาณ เป็นต้น เพราะฉะนั้นในการแก้ไขรัฐธรรมนูญเป็นเรื่องสำคัญ ที่ต้องเดินหน้าแก้ไขอย่างจริงจัง และทุกฝ่ายต้องร่วมกันในการแสดงพลัง ถึงแม้ว่ามีใครบางคนที่ไม่อยากจะให้แก้ได้สำเร็จ ตนคิดว่าคงยากที่จะหยุดเพราะประเทศจะเดินหน้าต่อไป จึงต้องแก้ไขรัฐธรรมนูญ และเป็นหนึ่งในเหตุผลที่พรรคประชาธิปัตย์ประกาศเป็นเงื่อนไขไว้ก่อนเข้าร่วมรัฐบาลนี้ และขอขอบคุณนายณัฐวุฒิ ที่แสดงความห่วงใย และแสดงข้อกังวลถึงจุดยืนของ นายชวน หลีกภัย ประธานสภาฯ ในเรื่องแก้ไขรัฐธรรมนูญ แต่ตนอยากบอกว่า อย่ากังวลในเรื่องนี้ เพราะนายชวน เป็นนักการเมืองที่รักษาสัจจะ ไม่โกงกิน และไม่ทุจริตแบบเจ้านายของนายณัฐวุฒิ ฉะนั้นควรเอาเวลาไปหาทางให้เจ้านายเก่ามารับโทษทางกระบวนการยุติธรรมก่อนที่จะมาเสนอแนะ หรือแขวะผู้อื่นทางการเมืองแบบตีกินจะดีกว่า
เด็ก ปชป.โต้ เต้น ป้อง ชวน ปมแก้ รธน. ยัน รักษาสัจจะ ไม่โกงกิน และไม่ทุจริตแบบเจ้านายเก่านายณัฐวุฒิ ไล่ไปหาทางตามให้มารับโทษตามกระบวนการยุติธรรมจะดีกว่า 
ชัยชนะ เดชเดโช,ชวน หลีกภัย,แก้รธน.,ปชป.,ประชาธิปัตย์,นายเก่ามารับโทษ,ณัฐวุฒิ  ใสยเกื้อ,ข่าวทั่วไป